L-immodernizzar tal-liġi tax-xogħol biex tiffaċċja l-isfidi tas-seklu 21 Kumitat għall-Impjiegi u l-Affarijiet Soċjali MOZZJONI GĦAL RIŻOLUZZJONI TAL-PARLAMENT EWROPEW Error! OPINJONI TAL-KUMITAT GĦAS-SUQ INTERN U L-ĦARSIEN TAL-KONSUMATUR Error! OPINJONI TAL-KUMITAT GĦALL-AFFARIJIET EKONOMIĊI U MONETARJI Error! OPINJONI TAL- KUMITAT GĦAD-DRITTIJIET TAN-NISA U L-UGWALJANZA BEJN IS-SESSI Error! MOZZJONI GĦAL RIŻOLUZZJONI TAL-PARLAMENT EWROPEW L-immodernizzar tal-liġi tax-xogħol biex tiffaċċja l-isfidi tas-seklu 21 Il-Parlament Ewropew , – wara li kkunsidra l-Konvenzjoni ta' l-ILO C87 dwar il-libertà ta' assoċjazzjoni u l-protezzjoni tad-dritt ta' organizzazzjoni (1948), il-Konvenzjoni ta' l-ILO C98 dwar id-dritt ta' organizzazzjoni u ta' negozjar kollettiv (1949) u r-Rakkomandazzjoni ta' l-ILO R198 (2006) rigward ir-relazzjoni ta' l-impjieg, – wara li kkunsidra d-Direttiva tal-Kunsill 2000/78/KE tas-27 ta' Novembru 2000 li tistabilixxi qafas ġenerali għal trattament ugwali fl-impjieg u fix-xogħol ĠU L 303, 2.12.2000, p. – wara li kkunsidra r-riżoluzzjoni tas-6 ta' Settembru 2006 dwar il-Mudell Soċjali Ewropew għall-futur li ttenni l-valuri komuni Ewropej ta' l-uġwaljanza, tas-solidarjetà, tan-non-diskriminazzjoni u tar-ridistribuzzjoni ĠU C 305 E, 14.12.2006, p. – wara li kkunsidra l-Artikoli 136 sa 145 tat-Trattat KE, – wara li kkunsidra l-Artikoli 15, 20 u 27 sa 38 tal-Karta tad-Drittijiet Fundamentali ta' l-Unjoni Ewropea ĠU C 364, 18.12.2000, p. 1. , b'mod partikulari d-drittijiet għal protezzjoni f'każ ta' tkeċċija mhux iġġustifikata u tal-kundizzjonijiet ġusti tax-xogħol, – wara li kkunsidra l-Karta Soċjali Ewropea, – wara li kkunsidra r-Rapport tal-Grupp ta' Livell Għoli dwar il-ġejjieni tal-politika soċjali fl-Unjoni Ewropea mkabbra ta' Mejju 2004, – wara li kkunsidra l-Programm Komunitarju ta' Liżbona tal-Kummissjoni u l-implimentazzjoni tiegħu fl-2006 ( SEC(2006)1379 ), – wara li kkunsidra l-Komunikazzjoni tal-Kummissjoni dwar l-Aġenda Soċjali 2006-2010 ( COM(2005)0033 ), – wara li kkunsidra l-programmi ta' riforma ta' Liżbona kif ippreżentati mill-Istati Membri, – wara li kkunsidra l-Komunikazzjoni tal-Kummissjoni bit-titolu "L-Ewropa Globali: Kompetizzjoni Dinjija" ( COM(2006)0567 ), – wara li kkunsidra l-Komunikazzjoni tal-Kummissjoni dwar Linji Gwida Integrati għat-Tkabbir u għax-Xogħol (2005-2008) ( COM(2005)0141 ), – wara li kkunsidra l-konklużjonijiet tal-Kunsill Ewropew ta' Marzu 2000, Marzu 2001, Marzu u Ottubru 2005 u Marzu 2006, – wara li kkunsidra d-Direttiva 1999/70/KE tat-28 ta' Ġunju 1999 rigward il-ftehima ta' qafas dwar xogħol għal żmien fiss konkluża mill-ETUC, mill-UNICE u mis-CEEP ĠU L 175, 10.7.1999, p. – wara li kkunsidra r-riżoluzzjoni tiegħu tas-23 ta' Marzu 2006 dwar l-isfidi demografiċi u s-solidarjetà bejn ġenerazzjonijiet ĠU C 292 E, 15.4.2004, p. – wara li kkunsidra d-Direttiva 96/71/KE tal-Parlament Ewropew u tal-Kunsill tas-16 ta' Diċembru 1996 dwar l-impjieg ta' ħaddiema fil-qafas ta' għoti ta' servizzi ĠU L 18, 21.1.1997, p. – wara li kkunsidra r-riżoluzzjoni tiegħu tas-26 ta' Ottubru 2006 dwar l-implimentazzjoni tad-Direttiva 96/71/KE dwar l-issekondar ta' ħaddiema – wara li kkunsidra l-Konvenzjoni dwar il-Ħaddiema Migranti (Dispożizzjonijiet Supplimentari), 1975, ta' l-Organizzazzjoni Dinjija tax-Xogħol (ILO), – wara li kkunsidra r-Rakkomandazzjoni dwar ir-Relazzjoni tax-Xogħol, 2006, ta' l-ILO, – wara li kkunsidra l-Konvenzjoni ta' l-Aġenziji Privati ta' l-Impjieġ, 1997, ta' l-ILO, – wara li kkunsidra l-aġenda tax-xogħol deċenti ta' l-ILO, – wara li kkunsidra l-Komunikazzjoni tal-Kummissjoni dwar 'Il-promozzjoni tax-xogħol deċenti għal kulħadd: Il-kontribuzzjoni ta' l-UE fl-implimentazzjoni ta' l-aġenda tax-xogħol deċenti fid-dinja, ( COM(2006)0249 ), – wara li kkunsidra d-Direttiva tal-Kunsill 75/117/KEE ta' l-10 ta' Frar 1975 dwar l-approssimazzjoni tal-liġijiet ta' l-Istati Membri rigward l-applikazzjoni tal-prinċipju ta' ħlas indaqs għall-irġiel u n-nisa ĠU L 45, 19.2.1975, p. – wara li kkunsidra d-Direttiva tal-Kunsill 76/207/KEE tad-9 ta' Frar 1976 dwar l-implimentazzjoni tal-prinċipju tat-trattament ugwali għall-irġiel u n-nisa fir-rigward ta' l-aċċess għall-impjiegi, għat-taħriġ vokazzjonali u għall-promozzjoni u l-kundizzjonijiet tax-xogħol ĠU L 39, 14.2.1976, p. – wara li kkunsidra d-Direttiva tal-Kunsill 92/85/KEE tad-19 ta' Ottubru 1992 dwar l-introduzzjoni ta' miżuri biex jinkoraġġixxu titjib fis-sikurezza u fis-saħħa tal-ħaddiema fil-post tax-xogħol ta' ħaddiema li jinsabu waqt tqala u ta' ħaddiema li jkunu welldu riċentement jew li jkunu qed iraddgħu (l-għaxar Direttiva individwali fis-sens ta' l-Artikolu 16(1) tad-Direttiva 89/391/KEE) ĠU L 348, 28.11.1992, p. – wara li kkunsidra d-Direttiva tal-Kunsill 94/33/KE tat-22 ta' Ġunju 1994 dwar il-protezzjoni taż-żgħażagħ fuq il-post tax-xogħol ĠU L 216, 20.8.1994, p. – wara li kkunsidra d-Direttiva tal-Kunsill 94/45/KE tat-22 ta' Settembru 1994 dwar l-istabbiliment tal-Kunsill Ewropew tax-Xogħlijiet jew ta' proċedura fl-intrapriżi fuq skala Komunitarja u fi gruppi ta' intrapriżi fuq skala Komunitarja bl-għan li jinfurmaw u jagħtu konsultazzjoni lill-impjegati ĠU L 254, 30.9.1994, p. – wara li kkunsidra d-Direttiva tal-Kunsill 2002/73/EC tal-Parlament Ewropew u tal-Kunsill tat-23 ta' Settembru 2002 li temenda d-Direttiva tal-Kunsill 76/207/KEE dwar l-implimentazzjoni tal-prinċipju tat-trattament ugwali għall-irġiel u n-nisa fir-rigward ta' l-aċċess għall-impjiegi, għat-taħriġ vokazzjonali u għall-promozzjoni, u l-kundizzjonijiet tax-xogħol – wara li kkunsidra d-Direttiva tal-Kunsill 97/81/KE tal-15 ta' Diċembru 1997 rigward il-Ftehima ta' Qafas dwar xogħol part-time konkluża mill-UNICE, mis-CEEP u mill-ETUC – Anness : Ftehima ta' Qafas dwar xogħol part-time ĠU L 14, 20.1.1998, p. – wara li kkunsidra l-Artikolu 45 tar-Regoli ta' Proċedura tiegħu, – wara li kkunsidra r-rapport tal-Kumitat għall-Impjiegi u l-Affarijiet Soċjali u l-opinjonijiet tal-Kumitat għall-Affarijiet Ekonomiċi u Monetarji, tal-Kumitat għas-Suq Intern u l-Ħarsien tal-Konsumatur u tal-Kumitat għad-Drittijiet tan-Nisa u l-Ugwaljanza bejn is-Sessi ( A6‐0247/2007 ), A. billi, fi żmien ta' globalizzazzjoni u progress teknoloġiku mgħaġġel, bidla demografika u tkabbir sinifikanti fis-settur tas-servizzi, fejn meħtieġ, it-titjib tal-liġi Ewropea tax-xogħol huwa wieħed mill-elementi li ser jiżguraw li kemm l-intrapriżi kif ukoll l-impjegati huma kapaċi jadattaw b'suċċess, biex b'hekk jissaħħu l-valuri tal-Mudell Soċjali Ewropew mill-ġdid, B. billi t-tkabbir ekonomiku hu wieħed mill-kundizzjonijiet fundamentali għal tkabbir sostenibbli ta' l-impjiegi, u billi l-politiki soċjali, meta mfassla kif suppost, m'għandhomx jitqiesu bħala spiża, anzi jistgħu jkunu fattur pożittiv fit-tkabbir ekonomiku ta' l-Unjoni Ewropea biex jintlaħqu l-għanijiet ta' l-aġenda ta' Liżbona, C. billi l-Unjoni Ewropea mhix biss żona ta' kummerċ ħieles imma wkoll komunità ta' valuri komuni u, b'konsegwenza t'hekk, il-liġi tax-xogħol għandha tirrifletti dawn il-valuri, u billi l-prinċipji bażiċi tal-liġi tax-xogħol li żviluppaw fl-Ewropa matul dawn l-aħħar 200 sena jibqgħu validi; billi l-liġi tax-xogħol tipprovdi ċertezza legali u protezzjoni għall-ħaddiema u għal min jimpjega permezz ta' leġiżlazzjoni jew ta' ftehima kollettiva, jew ta' kombinazzjoni tat-tnejn, u billi tirregola l-bilanċ ta' poter bejn il-ħaddiema u min jimpjega, u billi s-suċċess ta' kull bidla fil-liġi tax-xogħol ser tkun ikbar jekk il-ħaddiema jħossuhom aktar sikuri u billi s-sigurtà tiddependi wkoll fuq kemm huwa faċli li wieħed isib xogħol ġdid, D. billi forom ġodda ta' kuntratti li m'humiex standard u ta' kuntratti standard flessibbli (eż. kuntratti għal part-time, kuntratti għal żmien fiss, kuntratti temporanji permezz ta' aġenziji ta' l-impjieg, kuntratti 'freelance' rikorrenti u kuntratti ta' proġetti), li wħud minnhom m'humiex ta' natura sikura, illum qed isiru aktar komuni fis-suq tax-xogħol Ewropew, E. billi forom ta' relazzjonijiet kuntrattwali bħal dawn, jekk akkumpanjati bil-garanziji neċessarji għas-siġurtà ta' l-impjegat, jistgħu jikkontribwixxu sabiex jipprovdu l-adattabilità meħtieġa għan-negozji fil-kuntest internazzjonali ġdid u fl-istess ħin jikkontribwixxu għar-rispons ta' bżonnijiet speċifiċi ta' l-impjegati għal bilanċ differenti bejn il-ħajja personali u familjari, u t-taħriġ professjonali, F. billi 60% ta' l-impjiegi ġodda li nħolqu fl-Unjoni Ewropea sa mis-sena 2000 huma impjiegi part-time, u billi 68% tal-ħaddiema part-time huma sodisfatti bil-ħinijiet tax-xogħol tagħhom, billi, madankollu, dan il-livell ta' sodisfazzjoni huwa marbut sew mal-livell ta' protezzjoni li jingħata lill-ħaddiema part-time permezz tal-liġi tax-xogħol u tas-sigurtà soċjali, G. billi x-xogħol part-time huwa karatteristika predominanti ta' l-impjieg femminili, peress li ħafna drabi huwa strateġija ta' kompromess li n-nisa jsegwu minħabba n-nuqqas ta' faċilitajiet aċċessibili u affordabili għall-kura tat-tfal u ta' persuni dipendenti, H. billi l-leġiżlazzjoni eżistenti tal-KE li tippromwovi l-ugwaljanza bejn is-sessi, sal-ġurnata tal-lum għadha ma laħqitx l-għanijiet tagħha u d-differenza tal-pagi bejn is-sessi u n-nuqqas ta' dispożizzjonijiet rigward ir-rikonċiljazzjoni tax-xogħol mal-ħajja tal-familja, u s-servizzi pubbliċi għall-kura tat-tfal, jibqgħu t-tħassib ewlieni għall-ħaddiema Ewropej, I. billi l-impjieg temporanju kiber aktar malajr fl-Istati Membri fejn saru ħafna bidliet tar-regoli relevanti biex jiġi inkoraġġit l-impjieg temporanju u billi impjieg li m'huwiex standard jista' jkun ta' benefiċċju jekk jissodisfa ċ-ċirkustanzi ta' ħaddiema u jkun volontarju; imma billi, fil-preżent, ħafna mill-impjiegi li m'humiex standard m'humiex qed jintgħażlu u ħafna ħaddiema qed jaqgħu barra mill-iskop ta' xogħol fundamentali u ta' drittijiet soċjali, qed jiġi sottovalutat il-prinċipju ta' trattament indaqs, J. billi 60% biss ta' dawk li għamlu arrangamenti kuntrattwali mhux standard fl-1997 kellhom kuntratti standard fl-2003, jindika li wara sitt snin, 40% tal-ħaddiema li m'humiex standard għadhom ma jibbenefikawx mill-istat ta' impjieg sħiħ; billi dan jikkonċerna b'mod partikulari liż-żgħażagħ li dejjem aktar qed jidħlu fid-dinja tax-xogħol permezz ta' forom alternattivi ta' impjieg b'kundizzjonijiet tax-xogħol u soċjali li huma ħafna inqas sikuri mill-medja, u li dejjem aktar qed jirriskjaw li jibqgħu maqbudin fuq l-għatba tas-suq tax-xogħol, K. billi t-tkabbir riċenti f'kuntratti li m'humiex standard ġab miegħu differenzi fil-kundizzjonijiet tax-xogħol fejn għandhom x'jaqsmu s-saħħa u s-sikurezza li jistgħu jwasslu għal kundizzjonijiet agħar u għal rati oġħla ta' inċidenti, L. billi, minħabba li l-inugwaljanzi jiġġeneraw spejjeż ekonomiċi diretti u indiretti u – għal kuntrarju – trattament indaqs jiġġenera vantaġġi kompetittivi, l-istabbiliment ta' trattament indaqs jikkostitwixxi kontribuzzjoni strateġika ewlenija għall-iżvilupp soċjali u ekonomiku; billi, barra minn hekk, l-Unjoni Ewropea ma tistax taffordja li tgħaddi mingħajr l-enerġija u l-kapaċità produttiva tan-nisa, li jagħmlu nofs il-popolazzjoni, M. billi issa n-nisa qed jaffaċċjaw tliet rabtiet, i.e. li jżidu l-parteċipazzjoni tagħhom fis-suq tax-xogħol, li jġibu aktar tfal fid-dinja, u li jieħdu aktar responsabilitajiet ta' aktar kura fil-familji tagħhom; billi kważi dejjem in-nisa huma meħtieġa jagħmlu l-kompromessi neċessarji biex jakkomodaw ix-xogħol għall-bżonnijiet tal-familja u li jġarrbu livelli għoljin ta' stress u anzjetà minħabba l-kombinazzjoni ta' l-irwoli tax-xogħol u tal-kura tal-familja, N. billi huwa fatt li mijiet ta' eluf ta' nisa m'għandhom l-ebda għażla oħra ħlief li jaċċettaw kundizzjonijiet irregolari ta' l-impjieg, peress li huma ħaddiema domestiċi barra minn darhom jew peress li jkollhom responsabilitajiet ta' kura għall-membri anzjani fil-familja, O. billi ħaddiema li għandhom kuntratti li m'humiex standard huma ta' spiss f'riskju ogħla mill-kollegi tagħhom f'forom oħra ta' impjieg minħabba nuqqas ta' taħriġ, nuqqas ta' tagħrif dwar ir-riskji u nuqqas ta' kuxjenza dwar id-drittijiet tagħhom, P. billi l-ħaddiema kollha għandhom jibbenefikaw minn sigurtà u protezzjoni adegwati ta' l-impjieg, indipendentement mill-arrangamenti kuntrattwali tagħhom, Q. billi f'numru ta' Stati Membri n-negozjar kollettiv jgħin lis-suq tax-xogħol jopera b'mod flessibbli u huwa element ewlieni tal-liġi tax-xogħol kif ukoll għodda regolatorja essenzjali; billi l-kundizzjonijiet li jikkonċernaw ir-relazzjonijiet industrijali jridu jiġu rispettati u t-tradizzjonijiet ta' relazzjonijiet industrijali u l-livell ta' sħubija fi trejdjunjin ivarja bejn l-Istati Membri; billi l-Istati Membri għandhom jippromwovu djalogu bejn l-imsieħba soċjali f'kull livell għaliex dan jista' jkun mezz ta' għajnuna effettiv biex isiru r-riformi xierqa fil-liġi tax-xogħol, R. Billi l-azzjoni fil-livell ta' l-Unjoni Ewropea trid tirrispetta l-kompetenza ta' l-Istati Membri fil-qasam tal-liġi tax-xogħol u tal-prinċipji ta' sussidjarjetà u proporzjonalità, fl-istess ħin il-Parlament Ewropew jistenna li meta jkun neċessarju, l-Kummissjoni tipproponi inizjattivi leġiżlattivi sabiex tappoġġja sistema ta' standards soċjali minimi applikabbli madwar l-Unjoni, fuq il-bażi ta' l-acquis Komunitarju, S. billi sabiex jintlaħqu l-isfidi ekonomiċi attwali, l-Unjoni Ewropea trid tagħmel milli tista' biex tiżgura l-istabilità tas-swieq tax-xogħol ta' l-Istati membri, tagħti rispons għas-sitwazzjonijiet ta' tkeċċija fuq skala kbira ta' ħaddiema żejda f'ċertu setturi u tipprovdi liċ-ċittadini tagħha bl-livell ogħla minn qabel ta' saħħa u ta' sikurezza fuq il-post tax-xogħol, li huwa essenzjali għall-manteniment f'armonija tal-kundizzjonijiet ta' l-għejxien b'dinjità umana b'valuri fundamentali Ewropej, Jilqa' b'sudisfazzjoni l-approċċ il-ġdid għal-liġi tax-xogħol li għandu l-għan li jkopri lill-ħaddiema kollha irrispettivament mis-sitwazzjoni kuntrattwali tagħhom; Jilqa' b'sudisfazzjon id-diskussjonijiet dwar il-bżonn li itjieb il-liġi tax-xogħol sabiex jintlaħqu l-isfidi tas-seklu 21, b'mod partikolari l-bżonn li titnaqqas l-inċertezza li xi drabi hija assoċjata ma' forom ta' xogħol mhux standard, u sabiex tissaħħaħ il-protezzjoni ta' ħaddiema dgħajfin, sabiex jinħolqu iktar impjiegi ta' kwalità aħjar u koeżjoni soċjali ikbar u b'hekk jgħinu sabiex jintlaħqu l-miri ta' l-Istrateġija ta' Liżbona; iqis li t-titjib tal-liġi tax-xogħol għandu jkun konsistenti mal-prinċipji tal-Karta tad-Drittijiet Fundamentali, b'riferenza partikolari għal Titolu IV u għandu jirrispetta u jissalvagwardja l-valuri tal-mudell soċjali Ewropew u tad-drittijiet soċjali stabbiliti; Jinnota bi tħassib kbir li l-Green Paper tal-Kummissjoni, filwaqt li tirrikonoxxi li l-kundizzjonijiet attwali tas-suq tax-xogħol joħolqu nuqqas ta' ugwaljanza bejn is-sessi, pereżempju f'termini ta' differenzi fis-salarji bejn is-sessi u s-segregazzjoni professjonali u settorjali, tinjora totalment l-obbligi u r-responsabiltajiet skond il-Komunikazzjoni tal-Kummissjoni bit-titolu 'Pjan ta' rotta għall-ugwaljanza bejn in-nisa u l-irġiel' ( COM(2006)0092 ); Jinnota wkoll bi tħassib kbir, li l-Green Paper, minkejja li tirrikonoxxi li n-nisa jiffaċċjaw żbilanċ bejn il-ħajja professjonali u l-ħajja privata tagħhom, tinjora l-bżonn urġenti għal azzjoni sabiex jiġu kkonċiljati l-ħajja professjonali u l-ħajja privata flimkien ma' l-isfidi demografiċi, b'konformità mal-Patt Ewropew għall-Ugwaljanza bejn is-Sessi u mal-Komunikazzjoni tal-Kummissjoni dwar 'il-Ġejjieni Demografiku ta' l-Ewropa' ( COM(2006)0571 ); Iqis li l-prijoritajiet għar-riforma tal-liġi tax-xogħol huma: (a) l-estensjoni tal-protezzjoni tal-ħaddiema f'forom ta' xogħol mhux standard; (b) il-kjarifikazzjoni tas-sitwazzjoni ta' xogħol dipendenti u l-kwistjonijiet mhux ċari bejn impjegati għal rashom u impjegati li għandhom relazzjoni tax-xogħol dipendenti; (c) it-teħid ta' azzjoni kontra xogħol mhux iddikjarat; u (d) l-iffaċilitar tat-tranżizzjoni bejn diversi sitwazzjoniiet ta' xogħol u qgħad; Jenfasizza li l-ekonomija Ewropea għandha bżonn aktar nies impjegati sabiex tkun tista' tikkompeti globalment u biex twettaq il-wegħdiet tas-sigurtà soċjali; Jiddispjaċih madanakollu li l-imsieħba soċjali ma kinux ikkonsultati kif stipulat fl-Artikolu 138 tat-Trattat KE, meta wieħed iqis li l-Green Paper b'mod ċar għandha implikazzjonijiet importanti għall-qasam tal-politika soċjali; Iqis li, jekk il-liġi tax-xogħol għandha tilħaq l-isfidi tas-seklu 21, hija għandha tiffoka l-iktar fuq is-sigurtà tax-xogħol matul il-ħajja ta' ħaddiem milli fuq il-protezzjoni ta' impjiegi partikolari, b'tali mod li jkun eħfef kemm biex wieħed jidħol u kemm biex jibqa' fis-suq tax-xogħol u sabiex persuna tibdel minn sitwazzjoni ta' qgħad għal sitwazzjoni ta' impjieg u minn impjieg għal ieħor permezz ta' l-użu ta' politiki attivi tax-xogħol li jiffukaw kemm fuq l-iżvilupp tal-kapital uman, kemm fuq il-ħolqien ta' klima ta' sostenn għan-negozju kif ukoll fuq it-titjib tal-kwalità ta' l-impjiegi; Iqis li r-relazzjonijiet tax-xogħol li jikkaratterizzaw l-impjieg u l-attività professjonali taċ-ċittadini kienu suġġetti għal tibdiliet kbar matul l-aħħar għaxar snin u jinnota li l-kuntratt "full-time " permanenti huwa l-forma komuni tar-relazzjoni tax-xogħol u għalhekk għandu jidher bħala riferenza għall-applikazzjoni koerenti u konsistenti tal-prinċipju kontra d-diskriminazzjoni; għalhekk jemmen li l-liġi Ewropea tax-xogħol għandha ssaħħaħ il-kuntratti tax-xogħol li huma għal żmien indefinit bħala l-forma ġenerali tax-xogħol li tipprovdi protezzjoni xierqa tas-saħħa u tax-xogħol u li tiżgura r-rispett għad-drittijiet fundamentali; F'dan ir-rigward, jirrikonoxxi l-bżonn sabiex l-arranġamenti tal-ħin tax-xogħol ikunu flessibbli biżżejjed li jissodisfaw il-bżonnijiet kemm ta' l-impjegaturi u kemm ta' l-impjegati sabiex ix-xogħol u l-ħajja tal-familja jkunu bbilanċjati kif ukoll sabiex tkun issalvagwardjata l-kompetittività u sabiex titjieb is-sitwazzjoni tax-xogħol fl-Ewropa, mingħajr ma tkun abbandunata s-saħħa tal-ħaddiema; Ma jaqbel xejn mal-qafas analitiku ppreżentat fil-Green Paper li tgħid li l-kuntratt tax-xogħol standard u mhux definit issa ma għadux applikabbli, li jżid is-segmentazzjoni tas-suq tax-xogħol u d-differenza bejn ħaddiema integrati (insiders) u ħaddiema esklużi (outsiders) u għalhekk għandu jkun meqjus bħala ostakalu għat-tkabbir tax-xogħol u għat-titjib tad-dinamiżmu ekonomiku; Jenfasizza li l-leġiżlazzjoni tax-xogħol hija effiċjenti, ġusta u b'saħħitha biss jekk tkun implimentata mill-Istati Membri kollha, applikata bl-istess mod għal parteċipanti ewlenin kollha u kkontrollata fuq bażi regolari u b'mod effiċjenti; jitlob li fi ħdan l-inizjattiva "Leġiżlazzjoni Aħjar", il-Kummissjoni għandha ssaħħaħ l-irwol tagħha bħala Gwardjana tat-Trattat dwar l-implimentazzjoni tal-leġiżlazzjoni soċjali u tax-xogħol; jikkritika lill-Kummissjoni li qed tinterferixxi d-dritt ta' l-Istati Membri li jikkontrollaw l-applikazzjoni tal-liġi tal-Komunità fil-każ ta' l-issekondar tal-ħaddiema; Jinnota li studji riċenti ta' l-OECD u studji oħra wrew li ma hemm l-ebda evidenza għall-argument li t-tkabbir ta' l-impjiegi jkun iffaċilitat billi titnaqqas il-protezzjoni f'każ ta' tkeċċija mhux ġustifikata u jiddgħajfu l-kuntratti standard tax-xogħol; jinnota li l-eżempju tal-pajjiżi Skandinavi b'mod ċar juri li livell għoli ta' protezzjoni f'każ ta' tkeċċija mhux ġustifikata u ta' l-standards tax-xogħol huwa kompatibbli b'mod sħiħ mat-tkabbir għoli ta' l-impjiegi; Jinnota li ċerti forom ta' kuntratti mhux standard, jiddependi minn kemm huma kbar l-għeruq tagħhom fil-liġi tax-xogħol u tas-sigurtà soċjali, kif ukoll il-provvediment ta' tagħlim tul il-ħajja u l-opportunitajiet ta' taħriġ, jistgħu jikkontribwixxu kemm għat-titjib tal-kompetittività ekonomika ta' l-UE u anke sabiex jissodisfaw il-bżonnijiet differenti tal-ħaddiema b'kunsiderazzjoni għall-istadju tal-ħajja li jkunu jinsabu fih il-ħaddiema u l-prospetti ta' xogħol tagħhom; fl-istess ħin jirrikonoxxi li forom ta' xogħol li mhumiex standard imorru id f'id ma' appoġġ għal ħaddiema li jsibu ruħhom f'sitwazzjonijiet ta' tranżizzjoni minn impjieg għall-ieħor, jew minn status ta' xogħol wieħed għall-ieħor; jinnota wkoll li sabiex din it-tranżizzjoni ssir iktar mgħaġġla u sostenibbli, hemm bżonn li tingħata attenzjoni lill-intervent attiv li jippermetti lill-ħaddiema li jkunu reġgħu daħlu fis-suq tax-xogħol sabiex ikunu intitolati għal xi tip ta' appoġġ finanzjarju waqt il-perjodu ta' taħriġ u kwalifikazzjoni mill-ġdid li hu assolutament neċessarju għalihom sabiex isiru impjegabbli; Jenfasizza li l-Green Paper għandha tiffoka fuq il-liġi tax-xogħol innifisha; Jiddispjaċih li l-Kummissjoni qed tiffoka fuq il-liġi tax-xogħol individwali u jħeġġeġ lill-Kummissjoni sabiex tiffoka fuq u tippromwovi liġi tax-xogħol kollettiva bħala mezz kif iżżid kemm il-flessibilità u kemm is-sigurtà għall-impjegati u l-impjegaturi; Jemmen bi sħiħ li kwalunkwe forma ta' xogħol kemm jekk mhux xogħol standard u kemm jekk hu, għandha jkollha numru ta' drittijiet irrispettivament mill-istejtus speċifiku tax-xogħol li għandhom jinkludu: trattament indaqs, protezzjoni tas-saħħa u s-sikurezza tal-ħaddiema u dispożizzjonijiet dwar il-ħin tax-xogħol/tal-mistrieħ, dritt għall-assoċjazzjoni u r-rappreżentazzjoni, innegozjar kollettiv, azzjoni kollettiva u aċċess għat-taħriġ; fl-istess waqt jenfasizza li dawn l-oqsma għandhom jissaħħu b'mod xieraq fil-livell ta' l-Istati Membri, b'kunsiderazzjoni għat-tradizzjonijiet differenti u ċ-ċirkustanzi soċjali u ekonomiċi f'kull pajjiż; jenfasizza li l-leġiżlazzjoni Ewropea ma tikkontradixxix il-leġiżlazzjoni nazzjonali, iżda għandha tkun ikkunsidrata bħala kumplimentarja; Jinnota li parti fundamentali mil-liġi tax-xogħol f'ħafna Stati Membri u kif imħaddna fit-Trattat, hija d-dritt għal azzjoni kollettiva, u li l-Kummissjoni stqarret waqt proċedimenti quddiem il-Qorti tal-Ġustizzja li ċerta forma speċifika ta' xi azzjonijiet kollettivi Nordiċi hija konformi mat-Trattat KE u jitlob lill-Kummissjoni sabiex tosserva ftehimiet kollettivi bħala tip speċifiku tal-liġi tax-xogħol kif rikonoxxut mill-Qorti tal-Ġustizzja; Jitlob li l-ħaddiema kollha jkollhom aċċess għall-istess livell ta' protezzjoni u li ċerti gruppi ma jiġux esklużi awtomatikament mill-iktar livell wiesa' ta' protezzjoni, kif inhu ħafna drabi l-każ bħalissa għall-baħħara, l-ħaddiema fuq bastimenti u l-ħaddiema 'offshore' kif ukoll għall-ħaddiema tat-trasport fit-toroq; jitlob li tiġi applikata leġiżlazzjoni effiċjenti għal kulħadd irrispettivament mill-post fejn jaħdem; Jikkunsidra li piżijiet amministrattivi eċċessivi jistgħu jaqtgħu qalb impjegaturi milli jimpjegaw ħaddiema ġodda anke waqt żminijiet ta' tkabbir ekonomiku, biex b'hekk jeħżienu l-prospetti ta' xogħol u jżommu lura ħaddiema milli jidħlu fis-suq tax-xogħol. Jenfasizza li l-ħolqien ta' impjiegi huwa objettiv Ewropew ta' prijorità skond id-deċiżjonijiet li ttieħdu mill-Kunsill ta' Liżbona fis-sena 2000; Jinnota li t-tkabbir ta' l-ekonomija informali u speċjalment l-isfruttar tax-xogħol ta' ħaddiema mhux irreġistrati u jqis li l-aħjar metodi kif jiġi miġġieled dan il-fenomenu huwa billi tingħata attenzjoni lill-istrumenti u l-mekkaniżmi li jiġġieldu l-isfruttar inklużi iktar infurzar u infurzar aħjar tal-liġi tax-xogħol u l-istandards tax-xogħol, permezz ta' l-iffaċilitar tax-xogħol legali u billi tingħata attenzjoni lid-drittijiet fundamentali tal-ħaddiema; jistieden lill-Istati Membri biex iressqu leġiżlazzjoni li timpedixxi l-isfruttament ta' ħaddiema dgħajfin minn gruppi kriminali u jiffirmaw u jirratifikaw il-Konvenzjoni tan-NU dwar il-Ħarisen tad-Drittijiet tal-Ħaddiema Migranti Kollha u l-Familji tagħhom u jiffirmaw u jirratifikaw il-Konvenzjoni tal-Kunsill ta' l-Ewropa dwar it-traffikar tal-Bnedmin; Jilqa' b'sodisfazzjon il-varjetà wiesgħa tat-tradizzjonijiet tax-xogħol, tal-forom kuntrattwali u tal-mudelli tan-negozju li jeżistu fis-swieq tax-xogħol; Jitlob li jkun hemm arranġamenti kuntrattwali flessibbli u sikuri fil-kuntest ta' l-organizzazzjonijiet moderni tax-xogħol; Jenfasizza li l-intrapriżi żgħar u medji (SMEs) huma rikonoxxuti bħala mexxejja ewlenin għall-ħolqien u ż-żieda ta' l-impjiegi fl-Ewropa kif ukoll għall-iżvilupp soċjali u reġjonali; jemmen għalhekk li huwa vitali li jiżdied l-irwol tal-SMEs fit-titjib tal-liġi tax-xogħol; Jikkunsidra li sabiex il-liġi Ewropea tkun applikata b'mod effettiv, hemm bżonn li tissaħħaħ is-sistema tar-relazzjonijiet industrijali u li din twieġeb b'mod xieraq għan-nuqqas ta' rappreżentazzjoni tal-ħaddiema f'ċertu setturi, fejn il-parti l-kbira ta' l-attività ekonomika sseħħ mill-SMEs li jħaddmu inqas minn 10 persuni (dan in-nuqqas ta' rappreżentazzjoni jinsab l-iktar fl-Istati l-Membri l-ġodda); Jadotta l-għan tal-Kunsill li jimmobilizza r-riżorsi nazzjonali u Komunitarji kollha xierqa biex ikunu żviluppati ħaddiema b'kapaċitajiet, imħarrġin u adattabbli u swieq tax-xogħol li jwieġbu għall-isfidi li joriġinaw minn impatt ikkombinat tal-globalizzazzjoni flimkien mas-soċjetajiet Ewropej li qed jixjieħu; Jinnota li minħabba s-segmentazzjoni tas-suq tax-xogħol, fejn is-sigurtà tax-xogħol hi baxxa u x-xogħol hu iktar instabbli, fil-biċċa l-kbira tal-kuntratti li mhumiex standard, ftit hemm aċċess għall-edukazzjoni u t-taħriġ, għall-pensjonijiet professjonali u għall-iżvilupp professjonali provdut u ġeneralment jinvestu inqas fil-kapital uman; jenfasizza li dan iżid l-insigurtà ekonomika u joħloq oppożizzjoni għat-tibdil u l-globalizzazzjoni b'mod ġenerali; Jinnota li f'ħafna Stati Membri, minħabba li ma teżistix sistema ta' sigurtà soċjali adegwata, huwa impossibbli li wieħed ikollu penzjoni fit-tieni pilastru li twassal għal pressjoni żejda fuq il-pensjoni tax-xjuħija fl-ewwel pilastru; Jemmen li kombinazzjoni tal-motivazzjon individwali, l-appoġġ ta' l-impjegaturi, l-aċċessibilità u d-disponibilità huma l-elementi l-aktar importanti fir-rigward tal-parteċipazzjoni fil-proċess ta' tagħlim ta' tul il-ħajja u jappella għall-iżvilupp tas-settur ta' l-edukazzjoni u l-iskejjel biex jissodisfaw ir-rekwiżiti tas-suq tax-xogħol u l-aspettattivi individwali tal-ħaddiema u ta' min iħaddem; jenfasizza l-bżonn għal rabta xierqa bejn il-karrieri professjonali u s-sillabi ta' l-iskola; Jinnota l-bżonn urġenti li jitjieb il-livell ta' l-edukazzjoni tal-popolazzjoni ta' l-UE u jħeġġeġ lill-Kummissjoni, lill-Istati Membri u lill-imsieħba soċjali sabiex jinvestu fit-tagħlim tul il-ħajja u jiżviluppaw il-kapital uman bħala l-iktar mezzi effettivi sabiex tingħeleb il-problema tal-qgħad għal żmien twil li dwarha huwa fl-interess ġenerali li jkun hemm konnessjoni bejn l-iżvilupp ta' ħiliet u l-akkwist ta' kwalifiki, kif jenfasizzaw flimkien l-imsieħba soċjali Ewropej fil-Qafas ta' Azzjoni għall-Iżvilupp ta' Kompetenzi u Kwalifiki għal Tul il-Ħajja ta' l-2006'; Huwa ta' l-opinjoni li r-riforma tal-liġi tax-xogħol għandha tiffaċilita l-investiment ta' kumpaniji fil-ħiliet tal-ħaddiema tagħhom, tistimula lill-ħaddiema sabiex itejbu l-kompetenzi tagħhom u tiggarantixxi l-intervent tas-sistemi tas-sigurtà soċjali sabiex jiżguraw approċċ bħal dan; Jenfasizza l-importanza li naslu għal ċertu grad ta' konsistenza fil-qasam tal-liġi tax-xogħol, li jista' jinkiseb permezz ta' direttivi u ftehimiet kollettivi u l-mod miftuħ ta' koordinazzjoni, iħeġġeġ lill-Kummissjoni sabiex tikkunsidra d-differenzi vasti li jeżistu bejn is-swieq tax-xogħol nazzjonali u l-kompetenza f'dan il-qasam ta' l-Istati Membri iżda jfakkar fil-miri li jinħolqu Ewropa kompetittiva, innovattiva u inklussiva, kif ukoll iktar impjiegi u impjiegi ta' kwalità ogħla; Jinnota n-nuqqas ta' implimentazzjoni xierqa u t-tisħiħ tal-leġiżlazzjoni Ewropea eżistenti u jistieden lill-Kummissjoni tikkoordina bejn il-liġi nazzjonali tax-xogħol u l-ispettorati soċjali; (ex 337) jenfasizza l-bżonn għall-Istati Membri sabiex iġibu l-leġiżlazzjoni tas-saħħa u s-sikurezza konformi mal-leġiżlazzjoni Ewropea; Jikkunsidra li d-drittijiet ta' ħaddiema transkonfinali jistgħu jkunu protetti b'mod adegwat permezz tal-leġiżlazzjoni rilevanti jekk din tkun implimentata b'mod effettiv, u l-għan li tiġi adottata definizzjoni waħda ta' ħaddiem u ta' persuna li taħdem għal rasha fil-liġi Komunitarja huwa kumpless ħafna minħabba d-differenzi kbar ħafna fit-tradizzjonijiet u fir-realtajiet fl-Istati Membri individwali; fl-istess ħin hemm bżonn li jkun hemm inizjattiva mmirata li żżid ċertu livell meħtieġ ta' konverġenza li jiggarantixxi l-implimentazzjoni koerenti u iktar effiċjenti ta' l-acquis tal-Komunità; din il-konverġenza għandha tirrispetta d-drittijiet ta' l-Istati Membri sabiex jiddeterminaw l-eżistenza ta' relazzjoni tax-xogħol; Jistieden lill-Kummissjoni sabiex tiżgura li ssir distinzjoni b'konformità mal-linjigwida stabbiliti mill-Qorti tal-Ġustizzja; jistieden lill-Kummissjoni biex tibda b'urġenza negozjati ma' l-Istati Membri, bil-għan li jiġu stabbiliti kriterji trasparenti u konsistenti biex jiġi ddeterminat l-istatus ta' "ħaddiema" u "persuni li jaħdmu għal rashom" fil-liġi tax-xogħol; jerġa jiddikjara l-pożizzjoni tal-Parlament li kwalunkwe definizzjoni ta' ħaddiem għandha tkun ibbażata fuq is-sitwazzjoni de facto tal-post u l-ħin tax-xogħol; Jistieden lill-Istati Membri sabiex jippromwovu mingħajr dewmien mill-Istati Membri, ir-Rakkomandazzjoni ta' l-ILO ta' l-2006 dwar l-iskop tar-relazzjoni tax-xogħol; Jappella lill-Istati Membri sabiex jinnotaw ir-Rakkomandazzjoni ta' l-Organizzazzjoni Internazzjonali tax-Xogħol (l-ILO) li l-liġi tax-xogħol ma għandhiex tinterferixxi ma' relazzjonijiet kummerċjali ġenwini; Iħeġġeġ sabiex il-metodu miftuħ għall-koordinazzjoni jintuża fl-isfera tal-politika tax-xogħol u fil-politika soċjali bħala strument utli għall-iskambju ta' l-aħjar prattika sabiex isir rispons għall-isfidi konġunti b'mod flessibbli u trasparenti u jikkunsidra l-kundizzjonijet diversi li huma ta' importanza kruċjali għas-swieq tax-xogħol fl-Istati Membri individwali; Jirrakkomanda lill-Istati Membri, lill-Kunsill u lill-Kummissjoni sabiex, fil-qafas tal-Metodu Miftuħ ta' Koordinazzjoni, jagħmlu skambju ta' l-aħjar prattiki rigward l-organizzazzjoni flessibbli tal-ħin tax-xogħol u jikkunsidraw arranġamenti innovattivi tal-ħin tax-xogħol li jilħqu bilanċ tajjeb bejn ix-xogħol u l-ħajja tal-familja; Jistieden lill-Kummissjoni biex tkompli tiġbor u tanalizza informazzjoni dwar is-swieq tax-xogħol nazzjonali sabiex jiġi żgurat li skambji ta' prattika tajba marbuta mal-politiki tax-xogħol imħaddna fl-Istati Membri individwali huma bbażati fuq dejta affidabbli, b'mod partikolari fuq statistika omoġenja u komparabbli; Jistieden lill-Istati Membri biex jirrevedu u jadattaw sistemi ta' siġurtà soċjali u biex jikkumplimentaw politiki attivi tas-suq tax-xogħol, b'mod partikulari t-taħriġ u t-tagħlim tul il-ħajja b'kunsiderazzjoni għar-realtajiet ġodda tax-xogħol li jappoġġjaw tranżizzjonijiet professjonali u (ex 386) id-dħul mill-ġdid fis-suq tax-xogħol biex tiġi evitata dipendenza bla bżonn fuq il-benefiċċji soċjali u fuq ix-xogħol fis-settur informali; Jikkundanna bil-kbir il-bdil abbużiv ta' impjieg regolari ma' forom ġodda ta' impjieg mingħajr neċessità ekonomika imperattiva, li huma komunament imfittxija b'mod partikulari mill-intrapriżi tal-midja Ewropej, bl-għan li jimmassimizzaw il-profitti fi żmien ħafna iqsar mis-soltu, b'detriment għall-pubbliku ġenerali, għall-impjegati u għall-kompetituri; jenfasizza li azzjoni bħal din tkisser il-mudell soċjali Ewropew, għax fl-aħħar mill-aħħar teqred il-kunsens, il-ġustizzja u l-fiduċja bejn min jimpjega u l-impjegati; iħeġġeġ lill-Istati Membri u liż-żewġ naħat ta' l-industrija biex jieħdu azzjoni f'dan ir-rigward sabiex iwaqqfu l-abbużi bla responsabilità; Ifakkar li l-flessigurtà hija definita bħala kombinazzjoni tal-flessibilità u tas-sigurtà fis-suq tax-xogħol b'tali mod li tgħin iż-żieda kemm tal-produttività kif ukoll tal-kwalità tax-xogħlijiet permezz ta' sigurtà garantita, u fl-istess waqt tippermetti l-flessibilità li l-kumpaniji għandhom bżonn biex joħolqu aktar impjiegi bħala rispons għall-bżonnijiet tas-suq li dejjem qed jinbidlu; huwa ta' l-opinjoni li r-rekwiżiti tal-flessibilità u tas-sigurtà m'humiex kontradittorji u jinfurzaw b'mod reċiproku. Jenfasizza li l-flessigurtà tista' tintlaħaq biss permezz ta' liġi tax-xogħol moderna u effettiva li tirrifletti r-realtajiet tax-xogħol li qed jinbidlu; jinnota li negozjati kollettivi u msieħba soċjali b'saħħithom huma parti importanti ta' l-approċċ tal-flessigurtà; madankollu jemmen li hemm diversi mudelli ta' flessigurtà. Jinnota li approċċ komuni għandu jkun ibbażat fuq il-kombinazzjoni tal-kapaċità tal-kumpaniji u tal-ħaddiema li jadattaw b'livell suffiċjenti ta' protezzjoni soċjali, ta' sigurtà soċjali u benefiċċji tal-qgħad, ta' politiki attivi tas-suq tax-xogħol u ta' taħriġ/opportunitajiet ta' tagħlim tul il-ħajja; jikkunsidra li fornimenti mifruxa ta' l-assistenza u aċċess universali għal servizzi bħal ċentri għal kura tat-tfal u ta' persuni dipendenti, għandhom jikkontribwixxu b'mod pożittiv għal dawn l-għanijiet; Jemmen li d-definizzjoni ta' flessigurtà fil-Green Paper tal-Kummissjoni hija wisq ristretta; madankollu jinnota li l-Kummissjoni ser tippubblika komunikazzjoni dwar il-flessigurtà; Jemmen li l-ħaddiema li huma ikbar fl-età għandhom ikunu jistgħu jibqgħu fix-xogħol fuq bażi volontarja u flessibbli, appoġġjati minn taħriġ xieraq u kura tas-saħħa fuq il-post tax-xogħol; jirrimarka l-bżonn urġenti ta' azzjoni pożittiva biex ħaddiema li huma ikbar fl-età jkunu inkoraġġiti jerġgħu jidħlu fis-suq tax-xogħol, u jirrimarka l-bżonn għal aktar flessibilità fl-għażla ta' skemi tal-pensjoni u ta' l-irtirar; Jistieden lill-Kummissjoni u lill-Istati Membri sabiex jirrikonoxxu l-fatt li l-liġi tax-xogħol, għandha influwenza kbira ħafna fuq l-imġiba ta' l-intrapriżi, u li l-kunfidenza ta' l-intrapriżi f'dispożizzjonijiet stabbli, ċari u sodi hija element ewlieni fit-teħid ta' deċiżjonijiet dwar il-ħolqien ta' aktar impjiegi u ta' impjiegi aħjar u għalhekk jistieden lill-Istati Membri biex jimplimentaw u jinfurzaw kif suppost il-leġiżlazzjoni eżistenti kollha ta' l-UE li taffettwa s-swieq tax-xogħol; Jistieden lill-Istati Membri u lill-Kummissjoni biex isaħħu d-drittijiet għal-liv tal-ġenituri u għall-fornimenti tas-servizz tal-kura tat-tfal kemm fuq livell nazzjonali kif ukoll fuq livell Ewropew, kemm għan-nisa kif ukoll għall-irġiel; Jilqa' b'sodisfazzjon l-istrateġija mmirata lejn il-ġlieda kontra x-xogħol mhux iddikjarat u l-ekonomija klandestina, li – għalkemm mifruxin fuq gradi li jvarjaw minn Stat Membru għall-ieħor – jagħmlu ħsara lill-ekonomija, iħallu lill-ħaddiema bla protezzjoni, huma ta' ħsara għall-konsumaturi, inaqqsu d-dħul tat-taxxa u jwasslu għal kompetizzjoni inġusta bejn il-kumpaniji; jaqbel ma' l-approċċ tal-Kummissjoni mmirat lejn il-ġlieda kontra x-xogħol mhux iddikjarat permezz ta' koordinazzjoni b'saħħitha bejn l-aġenziji ta' infurzar tal-gvern, l-ispettorati tax-xogħol u/jew trejdjunjins, l-amministrazzjonijiet tas-sigurtà soċjali u l-awtoritajiet tat-taxxi u jitlob lill-Istati Membri biex jużaw metodi innovattivi bbażati fuq indikaturi u punti ta' referenza speċifiċi għas-setturi differenti tan-negozju sabiex jiġġieldu l-erożjoni fiskali; Jistieden lill-Kummissjoni biex tniedi kampanja ta' informazzjoni mmirata lejn minn jimpjega u lejn l-impjegati biex tiġbed l-attenzjoni lejn ir-regolamenti u r-regoli minimi applikabbli ta' l-UE u l-effetti ħżiena li xogħol klandestin jista' jkollu fuq is-sistemi nazzjonali tas-sigurtà soċjali, fuq il-finanzi pubbliċi, fuq il-kompetizzjoni ġusta, fuq l-andament ta' l-ekonomija u fuq il-ħaddiema nfushom; Jappella sabiex tingħata attenzjoni speċjali lill-ħaddiema żgħażagħ li huma l-iktar involuti f'xogħol temporanju biex jiżguraw li n-nuqqas ta' esperjenza tagħhom fix-xogħol ma jwassalx għal inċidenti relatati max-xogħol; jinkoraġġixxi lill-Istati Membri sabiex jagħmlu skambju ta' prattika tajba f'dan ir-rigward u jistieden lill-aġenziji ta' l-impjieg temporanju biex iqajmu kuxjenza fost min iħaddem u fost il-ħaddiema żġħażaġħ infushom; Jirrimarka l-irwol ta' l-imsieħba soċjali li jinfurmaw u li jħarrġu lill-ħaddiema u lil min iħaddem bid-drittijiet u l-obbligi tagħhom f'relazzjoni tax-xogħol u dwar l-infurzar tal-liġi eżisenti f'dan il-qasam u għalhekk jistieden lill-Kummisjoni biex tippromwovi appoġġ tekniku għall-imsieħba soċjali u tħeġġiġhom jaqsmu l-għarfien (ex 434) u l-esperjenzi sabiex jittejbu l-kundizzjonijiet tax-xogħol; Jirrimarka l-irwol importanti li għandhom l-imsieħba soċjali li diġà kiseb xi suċċess fir-riforma tas-swieq tax-xogħol, partikolarment permezz tal-konklużjoni ta' ftehimiet dwar liv tal-ġenituri, xogħol part-time u kuntratti għal żmien fiss, kif ukoll 'telework' u tagħlim tul il-ħajja; Jemmen li l-Istati Membri jridu juru li huma lesti għal djalogu miftuħ ma' l-imsieħba soċjali fuq is-suġġett ta' l-immodernizzar tal-liġi dwar ix-xogħol u l-adattament ta' din il-liġi għall-isfidi tas-seklu 21, jikkunsidraw l-argumenti ta' l-imsieħba soċjali u jwieġbu għall-problemi tagħhom; Jirrimarka l-irwol pożittiv li n-negozjati kollettivi korporattivi fil-livell nazzjonali, settorjali u tal-kumpanija jista' jkollhom fir-relazzjonijiet tax-xogħol u fl-organizzazzjoni tax-xogħol, fiż-żieda tal-produttività ta' kumpaniji u jtejbu l-kundizzjonijiet tax-xogħol, b'hekk jinkoraġġixxu t-tkabbir fil-qasam tax-xogħol, u jirrimarka l-possibilità li jinbidlu l-arranġamenti sabiex jissaħħaħ l-irwol tan-negozjati kollettivi u li jsiru negozjati bħal dawn għal soluzzjonijiet qrib il-livell ta' kumpanija li minnhom jibbenefikaw kemm min jimpjega kif ukoll l-impjegati; Jitlob lill-Kummissjoni u lill-Istati Membri fl-ambitu tal-programm għat-titjib tat-tfassil tal-liġi, sabiex jikkoperaw b'mod kostanti ma' l-imsieħba soċjali u fejn ikun xieraq, mar-rappreżentanti ta' entitajiet rilevanti tas-soċjetà ċivili dwar kwalunkwe leġiżlazzjoni fil-liġi tax-xogħol jew fl-oqsma tal-politika soċjali bil-għan li jiġu ssimplifikati l-proċeduri amministrattivi li jiffaċċjaw intrapriżi żgħar u medji (ex 297) u intrapriżi ġodda b'mod partikolari sabiex is-sitwazzjoni finanzjarja tagħhom issir aktar faċli sabiex tiżdied il-kompetittività tagħhom għal ħolqien ta' aktar impjiegi; Jistieden lill-Kummissjoni sabiex tirregola r-responsabilità konġunta u solidali għal intrapriżi ġenerali u prinċipali sabiex jiġu trattati l-abbużi relatati ma' ħaddiema sottokuntrattati jew esternalizzati u sabiex twaqqaf suq trasparenti u kompettittiv għal kumpaniji kollha fuq il-bażi ta' l-istess kundizzjonijiet f'dak li għandu x'jaqsam ma' l-istandards u l-kundizzjonijiet tax-xogħol; b'mod partikolari jistieden lill-Kummissjoni u lill-Istati Membri sabiex jistabbilixxu b'mod ċar fuq livell Ewropew min hu responsabbli għall-konformità mal-liġi tax-xogħol u għall-ħlas ta' pagi assoċjati, għall-kontribuzzjonijiet tas-sigurtà soċjali u għat-taxxi f'katina ta' sottokuntratturi; Jesprimi l-konvinzjoni qawwija tiegħu li l-ħolqien ta' impjiegi insikuri u b'salarji baxxi mhux reazzjoni xierqa għall-fenomenu ta' rilokazzjoni li qed jaffetwa iktar u iktar setturi; iqis għall-kuntrarju li huwa l-investiment fir-riċerka, fl-iżvilupp, fit-taħriġ u fit-tagħlim tul il-ħajja li jista' jagħti spinta lis-setturi li bħalissa qed isofru min-nuqqas ta' kompetittività; Jistieden lill-Kummissjoni sabiex tiffaċilita t-twaqqif ta' sistema għas-soluzzjoni ta' tilwim, li tippermetti l-ftehimiet Ewropej bejn imsieħba soċjali sabiex jiżviluppaw fi strument effettiv u flessibbli li jista' jrawwem approċċ regolatorju aktar effettiv fuq livell Ewropew; Jistieden lill-Istati Membri biex ineħħu r-restrizzjonijiet fuq l-aċċess għas-swieq tax-xogħol tagħhom u biex b'hekk tittejjeb il-mobilità fl-UE, u b'hekk il-miri tas-Suq Uniku u ta' l-Istrateġija ta' Liżbona jkunu jistgħu jintlaħqu iktar malajr u mingħajr problemi; Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, u lill-Parlamenti ta' l-Istati Membri u tal-pajjiżi kandidati; L-għan tal-Green Paper tal-Kummissjoni dwar 'Li timmodernizza l-liġi dwar ix-xogħol biex tiffaċċja l-isfidi tas-seklu 21' hu biex iniedi dibattitu pubbliku fl-UE dwar kif il-liġi tax-xogħol tista' tiġi mmodernizzata biex tilqa' l-isfidi ewlenin li ġejjin fuq kollox mill-globalizzazzjoni u x-xjuħija tas-soċjetajiet Ewropej. Il-mixja tal-liġi tax-xogħol lejn din id-direzzjoni tidher li hi vitali jekk iż-żewġ għanijiet l-iktar importanti ta' l-Istrateġija ta' Liżbona - li l-UE issir l-iktar ekonomija kompetittiva fid-dinja sa l-2010 u l-ħolqien ta' livelli għolja ta' impjiegi - iridu jintlaħqu. Peress li ż-żieda fl-impjiegi hi possibbli biss flimkien mat-tkabbir ekonomiku, l-immodernizzar tal-liġi tax-xogħol għandha tikkunsidra l-aspettativi kemm tal-ħaddiema kif ukoll ta' min iħaddem. Fil-fatt, dawn m'humiex kompletament diverġenti fl-Unjoni Ewropea, fejn il-kultura ta' kunflitt - il-bażi filosofika tal-liġi tax-xogħol, li oriġinarjament kienet intenzjonata biex tipproteġi l-parti l-iktar dgħajfa fir-relazzjoni ta' impjieg - gradwalment qed tiġi sostitwita b'kultura ta' koperazzjoni. Fil-preżent, l-għan komuni tal-ħaddiema u ta' min iħaddem hu li jkunu kapaċi jadattaw għal kundizzjonijiet dejjem jinbidlu li ġejjin mill-iżvilupp teknoloġiku mgħaġġel, miż-żieda fil-kompetittività - konsegwenza kemm tal-globalizzazzjoni kif ukoll tad-domanda li qed tinbidel tal-konsumatur - kif ukoll mill-iżvilupp mgħaġġel ħafna tas-settur tas-servizzi. Fis-Samit ta' Hampton Court f'Ottubru 2005, wara li kkunsidra dawn il-fatturi, il-Kunsill Ewropew adotta komunikazzjoni tal-Kummissjoni dwar il-valuri Ewropej f'dinja globalizzata, li stiednet lill-Istati Membri biex japplikaw politiki attivi tas-suq tax-xogħol u jippromwovu l-flessibiltà u l-adattabiltà maħsuba 'biex jipproteġu n-nies aktar milli l-impjiegi'. Il-komunikazzjoni semmiet ukoll il-ħtieġa li jitjieb l-ambjent regolatorju fuq livell ta' l-UE u nazzjonali, sabiex 'in-negozji u ċ-ċittadini jinħelsu minn spejjeż u burokrazija żejda'. Il-Green Paper tidher li hi kontinwazzjoni tal-linja ta' ħsieb li l-ħolqien ta' qafas ta' liġi tax-xogħol aktar flessibli hu essenzjali. Dan ma jfissirx irtirar radikali mill-istandards obbligatorji tas-sigurtà tax-xogħol, iżda jistgħu jirrikjedu tibdil fil-kwalità ta' dawk l-istandards riflessi f'bidla mill-kunċett tas-'sigurtà tax-xogħol' għal dak ta' 'sigurtà ta' impjieg' u mill-kunċett ta' 'sigurtà b'xogħol' għal dak ta' 'sigurtà ta' xogħol'. Il-liġi tax-xogħol imfassla essenzjalment biex tipproteġi lill-ħaddiema impjegati taħt relazzjonijiet tax-xogħol standard ibbażati fuq kuntratti tax-xogħol permanenti mhux se tfixkel lil dawk f'impjieg konvenzjonali milli jirrispondu flessibilment għall-bżonnijiet tas-suq. Regolamentazzjoni stretta żżejjed tas-suq tax-xogħol għandha effetti ħżiena fuq it-tkabbir ekonomiku u ż-żieda fl-impjiegi, tiskoraġġixxi lil min iħaddem milli joffri xogħol legali u tinkoraġixxi kemm lil min iħaddem kif ukoll lill-ħaddiema biex jirrikorru għall-'black market'. In-nuqqas ta' flessibiltà fil-liġi tax-xogħol jirriżulta wkoll fl-iżvilupp ta' forom alternattivi tax-xogħol, li kif turi d-dejta ta' l-istatistika, li jżidu l-opportunitajiet tax-xogħol għal persuni li qed jibdew il-ħajja tax-xogħol, kif ukoll ta' dawk li waslu biex jirtiraw jew li jixtiequ jirritornaw għax-xogħol wara waqfa. Dawn jipprovdu wkoll lill-istudenti żgħar jew lill-ġenituri li qed irabbu t-tfal b'mod faċli kif jikkombinaw ix-xogħol ma' l-istudju jew mal-ħajja familjari. Minħabba l-popolarità dejjem tiżdied ta' forom ta' xogħol bħal dawn, kif ukoll l-effetti tajba tagħhom fis-sens li jagħmluha aktar faċli li wieħed jidħol u jibqa' fis-suq tax-xogħol, il-liġi tax-xogħol għandha tirrispettahom, filwaqt li fl-istess ħin tipproteġi lill-ħaddiema kkonċernati mid-diskriminazzjoni u tiżgura ż-żamma ta' ċerti drittijiet minimi, li għandhom jiġu determinati skond it-tradizzjonijiet u l-kundizzjonijiet soċjali u ekonomiċi ta' kull Stat Membru. Madankollu, m'hemmx bżonn li wieħed ifittex li jelimina d-differenzi bejn forom tradizzjonali u alternattivi ta' xogħol. It-twaqqif ta' standards minimi komuni tax-xogħol għall-forom kollha tax-xogħol mhux biss ikun diffiċli ħafna, iżda jista' jwassal għall-bini ta' aktar ostakoli għall-aċċess tas-suq tax-xogħol legali għal ħafna gruppi soċjali, inklużi dawk li huma l-iktar vulnerabbli li jiġu emarġinati. Il-ħolqien ta'standards u definizzjonijiet uniformi ġodda fuq livell Ewropew għandhom ikunu trattati b'restrizzjoni partikolari. Id-differenzi bejn l-Istati Membri tant huma kbar li l-introduzzjoni ta' miżuri uniformi bħal dawn jista' jkollhom l-effett li jnaqqsu l-effiċjenza ekonomika u għalhekk jaffetwaw b'mod negattiv il-livelli ta' l-impjiegi. L-Unjoni Ewropea għandha firxa impressjonanti ta' regolamenti li jikkontrollaw is-suq tax-xogħol u ma hemmx bżonn li jiġu introdotti regolamenti ġodda . Madanakollu, hemm bżonn ta' reviżjoni ta' rutina tal-leġiżlazzjoni eżistenti li tkejjel l-impatt tagħha fuq l-operat ta' intrapriżi, b'mod partikolari l-SMEs u fuq il-livelli ta' l-impjiegi fl-Unjoni Ewropea. F'dan ir-rigward, bla dubju ta' xejn ikun utli għall-Istati Membri li jadottaw politika iktar qawwija mmirata lejn it-tlestija tas-suq wieħed b'riferenza partikolari għal moviment ħieles tal-ħaddiema u tas-servizzi. L-isforzi li għamlu l-istituzzjonijiet tal-Komunità għandhom jirriżultaw fit-tneħħija ta' ostakoli u diffikultajiet li jitqajmu fuq livell supranazzjonali, minħabba li dawn ikomplu jkunu fattur kbir li jtellef il-mobilità taċ-ċittadini Ewropej, li hija kruċjali għat-tkabbir ekonomiku u għalhekk għax-xogħol. Il-mod miftuħ ta' koperazzjoni għandu jservi ta' qafas għal skambji aktar dinamiċi ta' esperjenza pożittiva mill-Istati Membri fil-kuntest ta' politiki attivi tas-suq tax-xogħol. Il-Kummissjoni, fir-rapport tagħha dwar l-Impjieg fl-Ewropa 2006, titkellem dwar il-flessibilità u s-sigurtà fis-swieq tax-xogħol ta' l-UE u jinnota b'mod espliċitu li, minn perspettiva fuq tul ta' żmien twil, li wieħed jipprovdi taħriġ kompetenti għal persuni bla xogħol għandu influwenza pożittiva ħafna ikbar fl-għajnuna li jirċievu sabiex ikampaw fis-suq tax-xogħol. Għalhekk, għandha tingħata importanza ikbar fuq id-disponibbilità u l-kwalità tat-taħriġ kemm għal persuni impjegati u kemm għal dawk il-persuni mingħajr xogħol. Madanakollu, minħabba li l-motivazzjoni individwali hija ta' importanza ewlenija għas-suċċess ta' kwalunkwe proċess ta' tagħlim, korsijiet xierqa, bħal studji intraprenditorjali u l-immaniġġjar ta' karriera personali, għandhom ikunu suġġetti permanenti fis-sillabi ta' l-iskejjel. L-Istrateġija ta' Liżbona dwar l-attività professjonali ntlaħqet f'erba' pajjiżi ta' l-UE, li huma differenti konsiderevolment minn oħrajn minħabba s-saħħa numerika u l-livell ta' attività tat-trejdjunjins tagħhom. Madanakollu, id-djalogu soċjali dwar kwistjonijiet kruċjali għall-iżvilupp ekonomiku u għalhekk għaż-żieda fl-impjiegi, huwa meħtieġ kullimkien. Minbarra d-djalogu fuq livell Ewropew u nazzjonali, għandha titpoġġa enfażi ukoll fuq il-valur tad-djalogu fuq livell industrijali, li jipprovdi kuntest aħjar li jirrispondi għal kundizzjonijiet ta' suq li jinbidel. Djalogu soċjali b'saħħtu jagħmel possibbli li tintrebaħ it-tensjoni u tinbena l-fiduċja bejn il-ħaddiema u min iħaddimhom. L-imsieħba soċjali jistgħu jagħmlu kontribuzzjoni pożittiva sabiex jinkoraġġixxu lil dawk barra s-suq tax-xogħol sabiex jieħdu vantaġġ minn forom alternattivi ta' impjiegi f'sitwazzjonijiet fejn kuntratti tradizzjonali mhumiex disponibbli. Alternattivi bħal dawn huma aħjar mill-qgħad. Il-Kummissjoni u l-gvernijiet ta' l-Istati Membri għandhom jappoġġjaw l-iżvilupp ta' msieħba soċjali b'saħħithom u, fil-kuntest tal-liġi tax-xogħol, jinkoraġġixxu l-koperazzjoni u l-iskambju ta' esperjenzi pożittivi bejn organizzazzjonijiet, kif ukoll il-promozzjoni ta' kampanji ta' taħriġ u informazzjoni mmirati lejn il-ħaddiema u min iħaddem dwar id-drittijiet tal-ħaddiema u l-effetti negattivi li n-nuqqas ta' konformità mar-rekwiżiti tal-liġi tax-xogħol iġġib magħha. OPINJONI TAL-KUMITAT GĦAS-SUQ INTERN U L-ĦARSIEN TAL-KONSUMATUR għall-Kumitat għall-Impjiegi u l-Affarijiet Soċjali dwar l-immodernizzar tal-liġi dwar ix-xogħol biex taffaċċja l-isfidi tas-Seklu 21 Rapporteur għal opinjoni: SUĠĠERIMENTI Il-Kumitat għas-Suq Intern u l-Ħarsien tal-Konsumatur jistieden lill-Kumitat għall-Impjiegi u l-Affarijiet Soċjali, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li se jadotta: Jikkonferma li d-dritt għax-xogħol huwa prinċiparjament kompetenza ta' l-Istati Membri u ta' l-imsieħba soċjali u huwa ferm differenti minn Stat għall-ieħor; madankollu jisħaq li għalkemm l-Unjoni Ewropea għandha kompetenza limitata f'dan il-qasam, hija għandha tiffoka l-miżuri tagħha fuq l-implimentazzjoni ta' l-objettivi ta' l-Istrateġija ta' Liżbona biex tassigura numru ikbar ta' impjiegi u xogħol bi kwalità aħjar; Jisħaq li d-dritt tax-xogħol huwa leġiżlazzjoni ta' protezzjoni soċjali bl-għan ta' protezzjoni tal-ħaddiema; Iqis id-djalogu soċjali bħala l-qafas xieraq fil-livell ta' l-UE u ta' l-Istati membri (skond l-Artikolu 137 tat-Trattat KE) għat-tfassil ta' qafas regolatorju għar-relazzjonijiet ta' l-impjieg; għalhekk iqis li dak id-djalogu soċjali jrid jiġi kkonsultat b'mod formali bħala parti minn dak il-proċess ta' diskussjoni; iqis li tisħiħ ġenerali ta' l-imsieħba soċjali u kooperazzjoni transnazzjonali ikbar jikkontribwixxu sew għall-għan li jitwettaq il-prinċipju ta' l-ugwaljanza; Huwa ta' l-opinjoni li s-sigurtà tax-xogħol trid tkun il-vera għan sabiex meta jintilfu xi impjiegi jkun hemm iċ-ċans li l-ħaddiema jerġgħu jsibu xogħol malajr; f'dan ir-rigward jisħaq fuq l-importanza speċjali tat-tagħlim matul il-ħajja; Huwa ta' l-opinjoni li dispożizzjonijiet protettivi b'mod eċċessiv tal-liġi ta' l-impjieg jistgħu jwasslu biex il-kumpaniji jevitaw milli jħaddmu l-ħaddiema; jaqbel mal-Kummissjoni li l-qafas ta' kundizzjonijiet flessibbli fil-liġi ta' l-impjieg iżid l-adattabilità tas-swieq tax-xogħol u jħeġġu l-impjieg; barra minn hekk, huwa ta' l-opinjoni li piżijiet burokratiċi imposti fuq il-kumpaniji ma jridux jiġu permessi, imma li l-ispejjeż amministrattivi għandhom jitnaqqsu, b'mod partikolari fejn huma kkonċernati n-negozji ż-żgħar; jilqa' d-dikjarazzjoni tal-Kunsill Ewropew tad-9 ta' Marzu 2007 bir-riżultat li l-għan għandu jkun li jitnaqqas il-piż amministrattiv b'25% sa l-2012; Jenfasizza fuq id-Direttiva dwar l-Istazzjonar tal-Ħaddiema, ir-regolament dwar is-sistemi tas-sigurtà soċjali u regolamenti oħra fil-livell ta' l-UE li jipprovdu protezzjoni komprensiva għad-drittijiet tal-ħaddiema; huwa ta' l-opinjoni li m'hemm l-ebda raġuni għad-definizzjoni ta' 'impjegat' u 'impjegat għal rasu' fil-livell Ewropew; huwa favur it-twettiq ta' suq Ewropew tax-xogħol kif ukoll taċ-ċirkolazzjoni ħielsa tal-fornituri tas-servizz fl-Unjoni; każijiet ta' kunflitt bejn id-dritt għax-xogħol nazzjonali u r-regoli tas-suq intern għandhom jissolvew billi tingħata preċedenza lir-regoli nazzjonali tad-dritt għax-xogħol Huwa tal-fehma li d-direttiva dwar l-Istazzjonar tal-Ħaddiema, permezz ta' l-istipular ta' regoli essenzjali minimi għall-ħarsien tal-ħaddiema, hija għodda indispensabbli biex ikun żgurat it-trattament ġust tal-ħaddiema differenti fil-kuntest ta' relazzjoni ta' impjieg transkonfinali temporanja; madankollu huwa tal-fehma li huma meħtieġa strumenti effettivi ta' kontroll għal kontra l-abbuż; madankollu jinnota f'dan ir-rigward li l-każistika eżistenti tal-Qorti tal-Ġustizzja tirrikonoxxi li l-Istat Membru ospitanti għandu jiġi biss awtorizzat li jitlob dokumenti, bi qbil mal-prinċipju tal-proporzjonalità; għalhekk, barra minn hekk, jistieden lill-Kummissjoni sabiex timpenja ruħha b'mod aktar attiv sabiex taħdem ma' l-Istati Membri biex titjieb il-koperazzjoni transkonfinali fl-ispezzjonijiet tax-xogħol; F'dan ir-rigward jirreferi għall-ġudizzju Wolff & Müller tal-Qorti tal-Ġustizzja u jirrikonoxxi l-prinċipju tar-responsabiltà għall-katina bejn l-impriża kuntrattwali u l-impriża sottokuntrattwali; jistieden lill-Kummissjoni sabiex tħeġġeġ u tiffaċilita kooperazzjoni aktar mill-qrib u skambju ta' l-aħjar prattika bejn l-awtoritajiet ta' l-Istati Membri; jitlob li l-impriża ewlenija ma tiġix suġġetta għal kwalunkwe piż burokratiku jew finanzjarju addizzjonali. PROĊEDURA Il-Green Paper li timmodernizza l-liġi dwar ix-xogħol biex taffaċċa l-isfidi tas-seklu 21 Numru tal-proċedura Kumitat responsabbli Opinjoni mogħtija minn Data tat-tħabbir fis-seduta plenarja Rapporteur għal opinjoni Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) skond l-Artikolu 178(2) preżenti għall-votazzjoni finali Kummenti (informazzjoni disponibbli f'lingwa waħda biss) OPINJONI TAL-KUMITAT GĦALL-AFFARIJIET EKONOMIĊI U MONETARJI għall- Kumitat għall-Impjiegi u l-Affarijiet Soċjali dwar l-immodernizzar tal-liġi dwar ix-xogħol biex taffaċċa l-isfidi tas-seklu 21 Rapporteur għal opinjoni: SUĠĠERIMENTI Il-Kumitat għall-Affarijiet Ekonomiċi u Monetarji jistieden lill-Kumitat għall-Impjiegi u l-Affarijiet Soċjali, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li se jadotta: Jenfasizza l-bżonn li jiġu mfassla innovazzjonijiet soċjali, ekonomiċi u leġiżlattivi li jirrispettaw u jippromwovu l- acquis tal-Komunità - bl-involviment tal-partijiet ikkonċernati kollha fuq l-bażi ta' ftehim kollettiv, hekk kif maħsub fuq il-livell istituzzjonali - u jikkunsidra li hemm bżonn li jinbidel il-mod ta' kif jiġi organizzat ix-xogħol u li ssir promozzjoni ta' kultura tax-xogħol ibbażata fuq il-fiduċja, id-dinjità, ir-responsabilità, is-sigurtà u l-flessibilità; Jisħaq fuq l-importanza, għal raġunijiet soċjali u ekonomiċi, li aktar nies jersqu lejn l-impjieg; jenfasizza li r-rata għolja ta' qgħad fl-Ewropa llum iddgħajjef il-ġid u l-prosperità futura kif ukoll il-kompetittività Ewropea, u, fuq kollox, toħloq segregazzjoni soċjali u firda bejn nies li għandhom impjieg u dawk li m'għandhomx u, mingħajr dubju dawk ta' bla impjieg jisfaw iżolati, dipendenti u bi stima baxxa tagħhom infushom; Jenfasizza li l-ekonomija Ewropea għandha bżonn aktar nies b'impjieg sabiex tkun tista' tikkompeti globalment u biex twettaq il-wegħdiet ta' sigurtà soċjali; Jenfasizza li r-rata għolja tal-qgħad fl-Ewropa tindika falliment li jitlob azzjonijiet li permezz tagħhom il-persuni jkunu jistgħu jidħlu fis-suq tax-xogħol aktar faċilment, tiżdied il-mobilità fis-suq tax-xogħol u tkun aktar faċli għall-individwi biex jibdlu l-impjieg mingħajr ma' jitilfu s-sigurtà; Jitlob riformi li jżidu l-importanza li wieħed jibqa' fis-suq tax-xogħol, inaqqsu r-riskji tal-faqar u tas-segregazzjoni; Ipoġġi l-objettiv tal-ħolqien ta' 'xogħol aktar u aħjar ', bil-għan li t-tkabbir u l-kompetittività jintużaw sabiex jittejbu l-kondizzjonijiet ta' l-għajxien u tax-xogħol u jsegwu żvilupp li jirrispetta l-koeżjoni soċjali u s-sostenibilità fir-rigward tal-ġenerazzjonijiet futuri, tal-bidliet kaġun tal-globalizzazzjoni, ta' l-isfidi demografiċi, tat-teknoloġiji ġodda u ta' l-ekonomija tas-servizzi; jenfasizza li suq tax-xogħol effiċjenti huwa prekundizzjoni għall-kisba ta' dawn l-objettivi; jitlob il-ħolqien ta' ambjent flessibbli bħala prekundizzjoni għall-kisba tat-tkabbir u tal-kompetittività; Jenfasizza l-importanza li tiġi ggarantita l-konsistenza bejn il-progress fil-qasam tal-liġi tax-xogħol li nkiseb bl-armonizzazzjoni ta' l-UE, permezz ta' direttivi u ftehim kollettiv u l-metodu ta' koordinazzjoni wiesgħa, b'attenzjoni partikolari għall-Istati Membri l-ġodda, u jħeġġeġ lill-Kummissjoni biex tikkunsidra d-differenzi kontinwi bejn is-swieq tax-xogħol nazzjonali bil-għan li ssaħħaħ il-proġett li toħloq Ewropa kompetittiva, innovattiva u inklużiva; Jilqa' l-approċċ segwit fir-rigward tax-xogħol klandestin u x-xogħol mhux dikjarat li - anki jekk preżenti b'intensità differenti fl-Istati Membri individwali - jagħmel ħsara lis-sistema tal-produzzjoni, lill-konsumaturi, billi jikkomprometti d-dħul fiskali u joħloq kompetizzjoni mhux leali bejn l-intrapriżi; jemmen li l-Unjoni Ewropea għandha rwol importanti xi twettaq fil-ġlieda kontra t-traffikar tal-ħaddiema u f'li tiżgura li fl-Istati Membri kollha ċ-ċittadini Ewropej ma jiġux ddiskriminati fil-liġi tax-xogħol; jitlob l-infurzar ta' kontrolli bil-għan li jinkixef ix-xogħol mhux iddikjarat; Jaqbel ma' l-istrateġija tal-Kummissjoni mmirata lejn il-ġlieda kontra x-xogħol mhux iddikjarat permezz ta' koordinazzjoni b'saħħitha bejn l-aġenziji ta' infurzar tal-gvern, l-ispettorati tax-xogħol, l-amministrazzjonijiet tas-sigurtà soċjali u l-awtoritajiet tat-taxxi u jitlob lill-Istati Membri biex jużaw metodi innovattivi bbażati fuq indikaturi u punti ta' riferenza speċifiċi għas-setturi differenti tan-negozju sabiex jiġġieldu kontra x-xogħol mhux iddikjarat u l-erożjoni fiskali; Iqis neċessarju li jkun hemm kombinazzjoni ekwilibrata bejn il-flessibilità u sigurtà fir-rigward tal-ħtiġijiet u s-sitwazzjoni ta' l-intrapriża u tal-ħaddiema u jinnota li kemm l-intrapriża kif ukoll il-ħaddiema għandhom bżonn flessibilità u sigurtà minn għand xulxin; itenni l-ħtieġa ta' flessibilità kemm fir-rigward ta' tip ta' xogħol kif ukoll fil-ħinijiet tax-xogħol u b'hekk jinħolqu l-kundizzjonijiet għall-ħaddiema sabiex jaċċedu u jibqgħu fis-suq tax-xogħol; jindika l-bżonn li jiġi kkunsidrat is-suġġett tad-distribuzzjoni mill-ġdid ta' l-irwoli tal-konċiljazzjoni bejn il-ħajja professjonali, familjari u personali; jikkunsidra li hemm bżonn li tingħata attenzjoni lix-xogħolijiet kollha, inkluż ix-xogħol ta' kura u dak volontarju; Jenfasizza li l-politiki attivi dwar is-suq tax-xogħol jistgħu jkunu mod aktar effiċjenti ta' kif jiġu mħarsa l-ħaddiema kontra r-riskju tas-suq tax-xogħol filwqat li sabiex jintlaħaq bilanċ bejn il-flessibilità u s-sigurtà, hemm bżonn ta' riżorsi adegwati - fir-rigward ta' ammont u żmien - għall-benefiċċju tal-qgħad u ta' l-operazzjoni simultanea ta' netwerk ta' interventi u faċilitajiet għat-taħriġ u ż-żamma tal-ħaddiema; jitlob lill-Istati Membri jwettqu miżuri u azzjonijiet speċifiċi biex jiffaċilitaw it-tranżizzjonijiet professjonali billi jagħqdu flimkien il-politiki attivi tax-xogħol u t-taħriġ tul il-ħajja u billi jippromwovu r-responsabilitajiet komuni bejn min jimpjega u l-impjegati fit-tqassim u d-distribuzzjoni mill-ġdid tar-riżorsi u ta' l-ispejjeż; Jiġbed l-attenzjoni lejn il-bżonn li jitfasslu metodi ta' kif jiġu adattati s-salvagwardji aktar milli jiġu estiżi jew jitnaqqsu, u jesprimi t-tħassib tiegħu fir-rigward tar-riskji marbutin mat-trasferiment tal-piżijiet fuq il-baġit pubbliku, u b'konsegwenzi possibbli fuq il-Patt ta' stabilità u t-tkabbir; Jenfasizza li r-regoli tal-ħarsien ta' l-impjiegi u tal-politiki attvi dwar l-impjiegi għandu jkollhom il-għan li jtejbu l-prospettivi ta' impjieg għal dawk li jinsabu f'pożizzjoni żvantaġġata sabiex javvanzaw fis-suq tax-xogħol bħalma huma ż-żgħażagħ, in-nisa u l-ħaddiema aktar anzjani; Madankollu jinnota li diriġenti ta' intrapriżi żgħar jitkellmu dwar l-inflessibilità fir-regolamenti ta' l-impjiegi u jqisuha bħala ostaklu għat-tkabbir u għar-reklutaġġ ta' impjegati ġodda u li l-ispejjeż u d-diffikultajiet biex jitwaqqaf l-impjieg, b'raġuni ġustifikata, kultant iwasslu għal għotja ta' riferenzi mhux preċiżi lil min se jimpjega fil-futur jew inkella jinżammu impjegati mhux adattati u li dawn il-fatturi jista' jkollhom effett ekonomiku fuq il-kompetittività, li minħabba f'hekk issofri s-soċjetà kollha; Ifakkar il-ħtieġa li jkun hemm politiki attivi dwar ix-xogħol, ibbażati fuq it-taħriġ tul il-ħajja kollha, u mhux biss fil-mumenti ta' kriżi ta' impjiegi, bil-konvinzjoni li l-impjiegar u l-addattabilità tal-ħaddiema toħloq sigurtà għall-intrapriżi u għall-ħaddiema stess u tikkostitwixxi l-qalba tal-kompetittività ta' sistema ekonomika bbażata fuq l-għarfien; jinnota li l-iżvilupp ta' abilitajiet u l-kisba ta' kwalifiki huma ta' vantaġġ għall-intrapriżi u għall-impjegati; jinnota li l-imsieħba soċjali għamlu dikjarazzjoni bħal din fil- 'Qafas ta' Azzjoni' ta' l-2006. PROĊEDURA L-immodernizzar tal-liġi tax-xogħol biex tissodisfa l-isfidi tas-seklu 21 Numru tal-proċedura Kumitat responsabbli Kumitat mitlub jagħti opinjoni Data tat-tħabbir fis-seduta plenarja Koperazzjoni aktar mill-qrib - data tat-tħabbir fis-seduta plenarja Rapporteur(s) Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (informazzjoni disponibbli b'lingwa waħda biss) OPINJONI TAL- KUMITAT GĦAD-DRITTIJIET TAN-NISA U L-UGWALJANZA BEJN IS-SESSI għall- Kumitat għall-Impjiegi u l-Affarijiet Soċjali dwar l-immodernizzar tal-liġi dwar ix-xogħol biex taffaċċja l-isfidi tas-Seklu 21 SUĠĠERIMENTI Il-Kumitat għad-Drittijiet tan-Nisa u l-Ugwaljanza bejn is-Sessi jistieden lill-Kumitat għall-Impjiegi u l-Affarijiet Soċjali, bħala l-kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li ser jadotta: A. billi r-riċerka wriet illi hemm nuqqas ta' ugwaljanza soċjali u speċjalment bejn is-sessi fl-ekonomija l-ġdida, u jidher li dan in-nuqqas ta' ugwaljanza ser jiżdied, prinċipalment f'dawk l-oqsma fejn it-trejdunjins huma dgħajfa u fejn m'hemm l-ebda ftehim kollettiv, B. billi jista' jkun li d-drittijiet bażiċi tax-xogħol u tal-protezzjoni soċjali jitnaqqsu b'mod sinifikanti għan-nisa, u dan joħloq sitwazzjoni ta' inċertezza dwar prospetti ta' impjieg fil-ġejjieni u jaffettwa għażliet fondamentali fil-ħajja privata tagħhom bħal pereżempju l-ippjanar ta' familja, C. billi n-nisa jinsabu f'pożizzjoni ta' żvantaġġ fis-suq tax-xogħol u huma rappreżentati b'mod sproporzjonat f'xogħol part-time u f'forom ta' arranġamenti tax-xogħol ġodda li huma spiss inċerti, bħal pereżempju b'kuntratti mhux permanenti u b'kuntratti ta' kiri ta' ħidma, u b'hekk jiffaċċjaw ostakli meta jkunu qed jipprovaw jiksbu aċċess sħiħ għad-drittijiet u l-benefiċċji soċjali, kif ukoll fit-tiftixa ta' ugwaljanza fis-salarji u ta' opportunitajiet tax-xogħol, D. billi jitqiesu d-diskriminazzjonijiet li n-nisa huma vittmi tagħhom fir-rigward ta' l-aċċess għas-suq tax-xogħol li dan jirriżulta f'riskju ogħla ta' faqar, u speċjalment id-differenzi fis-salarji li jibqgħu jeżistu minkejja l-livell ta' edukazzjoni u ta' taħriġ indaqs jew superjuri għal dak ta' l-irġiel, E. billi s-sitwazzjoni ta' żvantaġġ tan-nisa fis-suq tax-xogħol twassal għall-fatt li dawn in-nisa jirċievu medja ta' 15% ta' salarju inqas minn dak ta' l-irġiel, u dan minkejja l-fatt li l-ugwaljanza fis-salarju bejn l-irġiel u n-nisa hija inkorporata fil-leġiżlazzjoni ta' l-Unjoni Ewropea sa mill-bidu ta' din, F. billi n-nuqqas ta' ugwaljanza jikkawża spejjeż ekonomiċi diretti u indiretti, u li bil-kontra, l-ugwaljanza fis-salarji tirriżulta f'vantaġġi kompetittivi, l-objettiv li wieħed jasal għal tali ugwaljanza jikkostitwixxi għaldaqstant sfida strateġika importanti ta' żvilupp ekonomiku u soċjali, billi jitqies ukoll li l-Unjoni Ewropea ma tistax tgħaddi migħar l-enerġija u l-kapaċità produttiva tan-nisa li jikkostitwixxu nofs il-popolazzjoni tagħha, G. billi n-nisa qed jiffaċċjaw bħalissa sfida trippla, jiġifieri li jipparteċipaw iktar fis-suq tax-xogħol, li jwelldu iktar trabi u li jissodisfaw talba ikbar ta' responsabiltajiet ta' kura fi ħdan il-familji tagħhom, filwaqt li hija kważi dejjem il-mara li tintalab li tagħmel il-kompromessi neċessarji sabiex tadatta x-xogħol tagħha għall-bżonnijiet tal-familja u li qed tesperjenza livelli għoljin ta' stress u ta' ansjetà dovuti għall-għaqda ta' l-irwoli fix-xogħol tagħha u ta' kura tal-familja, H. billi n-nisa spiss iridu joħorġu mis-suq tax-xogħol għal perjodi twal ta' żmien minħabba r-responsabiltajiet ta' kura tat-tfal u tal-familja tagħhom u billi għalhekk l-opportunitajiet tagħhom illi jerġgħu jintegraw id-dinja tax-xogħol huma inqas, I. billi huwa fatt li mijiet ta' eluf ta' nisa jaċċettaw kundizzjonijiet irregolari ta' impjieg għaliex m'għandhomx l-għażla għax ikunu ħaddiema fid-djar barra minn djarhom jew ikollhom responsabiltajiet ta' kura ta' membri tal-familja anzjani, Jirrimarka li l-adozzjoni ta' miżuri li jsaħħu d-drittijiet u l-benefiċċji tas-sigurtà soċjali għall-ħaddiema part-time u għal dawk li jaħdmu b'arranġamenti flessibbli jew atipiċi, u l-adozzjoni ta' miżuri sabiex tiġi żgurata t-trasformazzjoni ta' xogħol mhux iddikjarat f'xogħol regolari, huma ta' importanza kruċjali f'termini ta' ugwaljanza bejn is-sessi, minħabba l-fatt li l-biċċa l-kbira ta' dawn il-ħaddiema huma nisa; jistieden lill-Istati Membri sabiex jinfurzaw id-dritt għax-xogħol, b'mod partikolari fil-kuntest tar-realtajiet soċjali l-ġodda u ta' l-evoluzzjonijiet reċenti fir-relazzjonijiet tax-xogħol; Jitlob lill-Kummissjoni u lill-Istati Membri sabiex jiggarantixxu d-dritt għall-protezzjoni soċjali u għal salarju minimu sabiex dan jippermetti għajxien sigur li m'għandux ikun konness mar-rekord ta' l-impjieg u mat-tip ta' kuntratt u għandu jkun garantit lill-individwi kollha bħala dritt fundamentali; Jisħaq li l-liġi għandha titlob li l-kuntratti mhux permanenti li jiġu mġedda bosta drabi jsiru permanenti; jitlob għal kontroll iktar effiċenti ta' l-użu ta' kuntratti mhux permanenti; Jenfasizza li s-sitwazzjoni tal-qgħad fl-Ewropa mhijiex konformi ma' l-objettivi bażiċi ta' l-Unjoni Ewropea, li huma li jittejbu l-kundizzjonijiet ta' l-għajxien u tax-xogħol tal-popolazzjoni tagħha, u lanqas ma huma konformi ma' l-aġenda ta' Liżbona, li għandha l-għan li jkun hemm iktar impjiegi u impjiegi itjeb, impjieg sħiħ u inklużjoni soċjali u rata ta' impjieg ta' 60% għan-nisa sa l-2010; jitlob lill-Kummissjoni sabiex tindirizza dawn il-kwistjonijiet b'mod urġenti; Jitlob lill-Kummissjoni biex timplimenta l-ugwaljanza bejn is-sessi b'mod effettiv (gender mainstreaming) fil-proċess ta' konsultazzjoni tagħha; jirrimarka li l-Green Paper tal-Kummissjoni dwar l-Immodernizzar tal-liġi dwar ix-xogħol biex taffaċċa l-isfidi tas-seklu 21 ( COM(2006)0708 ) (Green Paper) ma tiffokax fuq l-effetti tad-differenzi bejn is-sessi fir-rigward tat-tibdil propost; Titlob lill-Istati Membri u lill-persuni li jimpjegaw sabiex jipprovdu opportunitajiet ġodda permezz ta' ħinijiet tax-xogħol flessibbli u sabiex jippromwovu impjiegi part-time u ta' ħidma għal ras dak li jkun, filwaqt li jiżguraw protezzjoni soċjali u drittijiet għall-pensjoni sabiex tittejjeb il-parteċipazzjoni tal-ħaddiema nisa, tal-persuni żgħażagħ u ta' persuni kbar fl-età; Jisħaq li l-pressjonijiet kompetittivi kkontribixxew biex iwessgħu l-inugwaljanza ekonomika u biex jiżdiedu dejjem iżjed ir-rikjesti għall-flessibilità tax-xogħol, u ħallew impatt negattiv fuq in-nisa f'termini ta' differenzi fis-salarji u tas-segregazzjoni professjonali u settorjali, tal-prospett ta' l-indipendenza ekonomika, u tal-protezzjoni soċjali tagħhom; Jisħaq li l-liġi dwar ix-xogħol għandha tieħu bħala punt ta' bidu tagħha l-eliminazzjoni tad-differenza fis-salarji bejn is-sessi; jemmen li d-differenzi fis-salarji bejn is-sessi f'diversi setturi tax-xogħol jirriflettu n-nuqqas ta' rispett għall-ħidma li ssir min-nisa; Jisħaq dwar in-neċessità li tiġi introdotta sistema korretta ta' evalwazzjoni kemm tal-ħidma ta' l-irġiel kif ukoll tan-nisa sabiex jiġi implimentat il-prinċipju ta' salarji indaqs għal ħidma ta' valur indaqs, li f'ħafna każi ma jiġix appplikat; Jirrimarka li teżisti dimensjoni ta' sessi u ta' ġenerazzjonijiet b'saħħitha fir-riskju li wieħed ikollu pożizzjoni iktar dgħajfa fis-suq tax-xogħol, peress li n-nisa, il-persuni kbar fl-età u ż-żgħażagħ li huma impjegati b'kuntratti mhux standard għandhom inqas opportunitajiet li jtejbu l-pożizzjoni tagħhom fis-suq tax-xogħol; Jisħaq illi rikonoxximent ikbar tad-dritt għar-rikonċiljazzjoni tal-ħajja personali, professjonali u familjari (kemm mill-aspett tal-karriera kif ukoll min dak tal-prestazzjonijiet soċjali u tad-drittijiet għall-pensjoni), li tisħiħ tal-protezzjoni tan-nisa tqal u li qed ireddgħu, li taqsim aħjar tal-karigi familjari u domestiċi bejn in-nisa u l-irġiel, li offerta adegwata ta' servizzi flessibbli ta' żamma tat-tfal u ta' ġenituri dipendenti, kif ukoll it-twaqqif tal-liv għall-missirijiet awtonomu minn dak għall-ommijiet, jikkostitwixxu kundizzjonijiet essenzjali sabiex tiġi garantita l-ugwaljanza tad-drittijiet u ta' l-opportunitajiet tan-nisa u l-irġiel fuq il-post tax-xogħol; Jitlob lill-Kummissjoni, meta tkun qed tmexxi l-proċess tal-Green Paper lejn għaqda bbilinċjata bejn flessibbiltà u sigurtà, sabiex tikkunsidra l-bżonnijiet kemm tal-ħaddiema kif ukoll tan-negozji; Jitlob lill-Istati Membri u lill-imsieħba soċjali sabiex jipprovdu opportunitajiet għal-liv tal-ġenituri u flessibilità ikbar fil-kundizzjonijiet tax-xogħol, partikolarment permezz ta' l-użu ta' teknoloġiji ġodda, sabiex jittejjeb il-bilanċ professjonali, familjari u tal-ħajja privata; Jirrikmanda lill-Istati Membri, lill-Kunsill u lill-Kummissjoni sabiex, fil-qafas tal-Metodu Miftuħ ta' Koordinazzjoni, jagħmlu skambju ta' l-aħjar prattiki rigward l-organizzazzjoni flessibbli tal-ħin tax-xogħol u jieħdu kont ta' l-arranġamenti innovattivi ta' ħin tax-xogħol li jilħqu bilanċ tajjeb bejn xogħol u ħajja tal-familja; Jirrimarka li l-liġi moderna dwar ix-xogħol għandha tiggarantixxi l-implimentazzjoni sħiħa tal-leġiżlazzjoni Komunitarja u nazzjonali li tipprojbixxi d-diskriminazzjoni fis-suq tax-xogħol; jirrimarka wkoll li liġi dwar ix-xogħol għandha tappoġġja mekkaniżmi effettivi li jiggarantixxu opportunitajiet indaqs għall-ħaddiema kollha, jiġifieri tipprojbixxi d-diskriminazzjoni fil-proċeduri ta' reklutaġġ, tippermetti l-aċċess għall-promozzjoni u t-taħriġ u tiżgura protezzjoni adegwata kontra l-vittimizzazzjoni meta individwi jiġġieldu għad-drittijiet tagħhom; Jistieden lill-Istati Membri sabiex jippromwovu l-adozzjoni ta' mezzi favur l-ugwaljanza fi ħdan intrapriżi biex jiġu eliminati s-sitwazzjonijiet diskriminatorji fil-kundizzjonijiet tax-xogħol, it-turment sesswali, l-użu ta' lingwaġġ sessista fid-denominazzjoni tal-postijiet tax-xogħol u fl-implimentazzjoni tal-ħin tax-xogħol, u sabiex jiżguraw preżenza ekwilibrata ta' nisa u rġiel fil-kunsilli ta' amministrazzjoni; Jistieden lill-Istati Membri sabiex jiżguraw li n-nisa u l-irġiel jibbenefikaw tul ħajjithom minn appartenenza kontinwa għas-sistemi ta' sigurtà soċjali, anke jekk huma jnaqqsu jew iwaqqfu l-attività professjonali tagħhom biex jiddedikaw ruħhom għall-edukazzjoni tat-tfal, u dan sabiex jiġu ggarantiti d-drittijiet tagħhom għall-pensjoni wara l-ħajja tax-xogħol tagħhom; jenfasizza l-bżonn li tiġi żgurata l-edukazzjoni neċessarja għall-ħaddiema tul ħajjithom, sabiex huma jkunu jistgħu jmorru b'suċċess minn sitwazzjoni ta' impjieg għal oħra; Jitlob lill-Kummissjoni sabiex tiffaċċja l-isfruttament fuq ix-xogħol ta' ħaddiema migranti (mingħajr dokumenti), u speċjalment ta' migranti nisa, billi tiffoka fuq l-istrumenti u l-mekkaniżmi għall-prevenzjoni ta' u l-ġlieda kontra l-isfruttament ta' ħaddiema migranti, inkluż ir-rikonoxximent u l-infurzar tad-drittijiet fundamentali tal-Bniedem u tad-drittijiet tax-xogħol ta' migranti illegali, minflok wieħed jistrieħ fuq ir-repressjoni u d-deportazzjoni; Jinnota bi tħassib kbir li l-Green Paper, filwaqt illi tirrikonoxxi li l-kundizzjonijiet attwali tas-suq tax-xogħol joħolqu nuqqas ta' ugwaljanza bejn is-sessi, pereżempju f'termini ta' differenzi fis-salarji bejn is-sessi u s-segregazzjoni okkupazzjonali u settorjali, tinjora totalment l-obbligi u r-responsabiltajiet fir-rigward tal-pjan ta' azzjoni għall-ugwaljanza bejn in-nisa u l-irġiel; Jinnota, ukoll bi tħassib kbir, li l-Green Paper, minkejja li tirrikonoxxi li n-nisa jiffaċċjaw żbilanċ bejn il-ħajja professjonali u l-ħajja privata tagħhom, tinjora l-bżonn urġenti għal azzjoni sabiex jiġu kkonċiljati l-ħajja professjonali u l-ħajja privata flimkien ma' l-isfidi demografiċi, u dan kollu bi qbil mal-Patt Ewropew għall-Ugwaljanza bejn is-Sessi u mal-Komunikazzjoni tal-Kummissjoni dwar il-Futur Demografiku ta' l-Ewropa; Jirrimarka li n-nuqqas ta' ugwaljanza bejn l-ammont ta' xogħol tan-nisa u ta' l-irġiel ser jiżdied iktar jekk ser titkompla l-istimulazzjoni ta' l-impjieg tan-nisa mingħajr ma jittieħed kont tax-xogħol ta' kura u tax-xogħol ġewwa d-dar tan-nisa; Jenfasizza n-neċessità li jiġu ggarantiti b'mod effettiv id-drittijiet ta' l-impjieg ta' ħaddiema li joperaw f'kuntest transnazzjonali, permezz tal-Komunità, indipendentement mill-Istat Membru fejn huma jaħdmu, billi jittieħed kont tal-fatt li ħafna minn dawn il-ħaddiema huma nisa; Jirrimarka li t-terminu ''flessibilità'' fih innifsu mhuwiex ċar: jissuġġerixxi flessibilità u sigurtà għall-ħaddiema, filwaqt li l-konsegwenzi reali huma flessibilità ikbar għal min jimpjega u iktar inċertezza għall-ħaddiem, sakemm il-kundizzjonijiet attwali tas-suq tax-xogħol ma jiggarantixxux id-drittijiet soċjali għal kulħadd u ma jipprovdux lill-ħaddiema b'istrumenti sabiex ikollhom parti fl-iskedar tal-ħinijiet tax-xogħol u jkunu jistgħu jadattawhom għall-bżonnijiet tagħhom; Jenfasizza l-bżonn li tiġi kkjarifikata t-tifsira ta' ''ħaddiem'' madwar il-Komunità, u tad-drittijiet komuni li l-ħaddiema jibbenefikaw minnhom indipendement mill-istat ta' impjieg tagħhom; Jistieden lill-Istati Membri sabiex jibqgħu jappoġġjaw id-djalogu tripartitiku bejn il-poteri pubbliċi, il-persuni li jimpjegaw u l-unjins sabiex jittieħed kont tal-partikularitajiet tar-realtajiet soċjali u l-bżonnijiet ġodda li jirriżultaw fil-kuntest tar-relazzjonijiet ta' xogħol, u li jinsab bilanċ bejn ir-responsabiltajiet u l-interessi ta' kull parti; Jenfasizza li t-tkabbir ekonomiku ma jistax iseħħ għad-dannu tad-drittijiet soċjali ta' l-impjegati, b'mod partikulari f'dak li għandu x'jaqsam man-nisa u l-gruppi vulnerabbli bħal pereżempju l-minoranzi; Jitlob lill-Kummissjoni sabiex, f'koordinazzjoni ma' l-Istati Membri, teffettwa evalwazzjoni perjodika ta' l-impatt ta' l-azzjonijiet li jkunu ttieħdu sabiex ikunu jistgħu jittieħdu l-miżuri neċessarji ħalli jitranġaw l-aspetti fejn ma jkunx sar progress sinifikanti fil-qasam ta' l-ugwaljanza bejn l-irġiel u n-nisa. PROĊEDURA L-immodernizzar tal-liġi tax-xogħol biex tissodisfa l-isfidi tas-seklu 21 Numru tal-proċedura Kumitat responsabbli Opinjoni mogħtija minn Data tat-tħabbir fis-seduta plenarja Koperazzjoni aktar mill-qrib - data tat-tħabbir fis-seduta plenarja Rapporteur għal opinjoni Data tal-ħatra Rapporteur għal opinjoni preċedenti Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (informazzjoni disponibbli b'lingwa waħda biss) PROĊEDURA L-immodernizzar tal-liġi tax-xogħol biex tiffaċċja l-isfidi tas-seklu 21 Numru tal-proċedura Kumitat responsabbli Data ta' l-awtorizzazzjoni mħabbra fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni(jiet) mhux mogħtija Data tad-deċiżjoni Koperazzjoni aktar mill-qrib Data tat-tħabbir fis-seduta plenarja Rapporteur(s) Data tal-ħatra Rapporteur(s) preċedenti Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (disponibbli b'lingwa waħda biss)
Extracted from 14657685__REPORT__A6-2007-0247__MT.txt